《有感三首》
元代·方回

仓皇得郡免朝辞，十六年间老转痴。
一角未堪峨獬豸，二螯敢笑食蟛蜞。
刊摩干宝搜神记，啸咏陶潜责子诗。
格是世人无识者，可能更索树神知。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。